Koddiwaar: fiyannde waɗii e daaka konu, tato maayii, ɗiɗo barmii
Saakitaama ñannde :
Hawannde daaka Anonkuwa Kute wonka Añama sera Abijan, wonii sabu maayugol yimɓe murtuɓe. Ɗum ko e nder jema Talaata no weetude Alarba waɗi ka dowri Kodiwaaru . Ko non holliri halfinaaɓe kisal leydi ndin . Jantoore Ummu BAH
Ndee hawannde ko e daaka ɗiɗaɓa konunkooɓe Koddiwaar waɗi. Ɗum wonii sabu maayugol yimɓe jogiiɓe kaɓirɗe tato. Gooto e maɓɓe barmi. E hella konunkooɓe, ko gooto barmi. Ko ɗum holliti halfinaaɓe kisal Koddiwaar. Ɓe ɓeydi e ɗum wonnde, ko e otowal 4x4 ɓalewal e taksiiji, juriiɓe daaka kaa ari.
Fewndo ka men woni e humputude ɗoo, ɓutu artii e ndee nokkure.
Gila ɓalɗe, konunkooɓe Koddiwaar no ɓeydi heblanaade waɗtude yiila fii kisal e nder leydi ndin. Ɗum ko battane kumpital ngal ngal humpitooɓe leydi ndin holli wonnde, hiɓe tijji ka fiyande juhunde waɗa.
Ndee daakorde konunkooɓe juraande, ko e mayre immii konunkooɓe Koddiwaar yahayɓe ballal Mali.
Ñannde 19 lewru 3ɓuru, cappanɗe kuliyankooɓe, jogiiɓe kaɓirɗe heewuɗe hawno jonnde konunkoore wonnde Kalofo. Ɓe waawude faddaade e yiltude juriiɓe ɓen, caggal hawre mawnde hakkunde maɓɓe. E nder nden hawannde, kononkooɓe ɗiɗo maayno, nayo gaañaa. Kiliyankooɓe tato waraa, nayo e maɓɓe nanngaa. Bi’ol Hooreeɓe konu.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn